open-index/open-wikipedia-markdown huggingface dataset:
Miss Universe

**Miss Universe** er en internasjonal skjønnhetskonkurranse som arrangeres av Miss Universe Organization.

Konkurransen ble grunnlagt i 1952 i California, USA av kleskjeden Pacific Mills. I 2015 overtok talentbyrået WME/IMG rettighetene til konkurransen etter å ha vært eid av blant annet Kayser-Roth, Gulf+Western og Donald Trump.

Miss Universe Organization (MUO) holder til i New York, USA og er ledet av Paula Shugart. MUO arrangerer også Miss USA, hvis vinner representerer USA i Miss Universe; og Miss Teen USA.

Norge har vunnet konkurransen én gang, med Mona Grudt i 1990. Andre høye plasseringer innehas av Jorunn Kristiansen (nr. 2, 1959), og Aina Walle (nr. 3, 1973).

## Tittelholdere

### Land / territorium etter antall seire

**^***Justine Pasek fra Panama, som kom på andreplass i Miss Universe 2002, tok over for den opprinnelige vinneren, russiske Oksana Fedorova, som ble fratatt tittelen.*

## Se også
* Miss World
* Miss Grand International
* Frøken Norge
## Referanser


## Eksterne lenker
*
Frelserens evangelium

***«Frelserens evangelium»*** er et apokryft evangelium som bare er kjent gjennom et fragment som ble ervervet av Ägyptisches Museum Berlin og først ble offentliggjort i 1999.

Manuskriptet ble innkjøpt av museet i 1967, men ble ikke behandlet av konservatorer før i 1991. Manuskriptet er brannskadet, og er antagelig fra 500-tallet. Selve teksten er imidlertid eldre, og man har anslått en datering mellom år 150 og 200. Teksten er bare kjent i utdrag, og den første kjente siden er paginert som 97. Manuskriptet har imidlertid sannsynligvis bestått av flere tekster, og det er ikke mulig å si hvor langt evangeliet opprinnelig har vært.

Teksten i fragmentet inneholder en avskjedstale av Jesus, lagt til tiden mellom avskjedsmåltidet skjærtorsdag og korsfestelsen. Disiplene får deretter en visjon av Jesus på en himmelsk trone. Her i himmelen ber Jesus om å få slippe døden på korset. Det påfallende med manuskriptet er at Jesus begrunner dette med at han vil at det jødiske folket skal slippe skyld og dom. Fragmentet avsluttes med en rekke «Jeg er..»-utsagn av Jesus til disiplene, og en trøste-tale rettet mot korset.

En oversettelse av Einar Thomassen ble utgitt i samlingen *[[Apokryfe evangelier]]* i serien Verdens Hellige Skrifter i 2001. Denne oversettelsen bygger på professor Stephen Emmels korrigerte forståelse av teksten, som i 2001 ennå var upublisert, men som ble utgitt året etter.

## Referanser


## Eksterne lenker
* earlychristianwritings.com «The Gospel of the Saviour»
Seigo Narazaki

(født 15. april 1976 i Kashiba) er en japansk profesjonell fotballspiller for den japanske fotballklubben Nagoya Grampus. Han er målvakt, og er også en del av . Narazaki har spilt for flere andre klubber i sin karriere, blant annet Yokohama Flügels og Nara Ikuei H.S. fra Japan. 

Han ble tatt ut til Fotball-VM 2010 i Sør-Afrika.

## Eksterne lenker
* 
*
Yuki Abe

(født 6. september 1981) er en japansk fotballspiller som spiller for Urawa Red Diamonds. Han spiller midtbane, og er også en del av . Abe har spilt for flere andre klubber i sin karriere, blant annet JEF United Ichihara Chiba og Leicester City FC. 

Han ble tatt ut til Fotball-VM 2010 i Sør-Afrika.

## Referanser


## Eksterne lenker
* 
*
Jacksonøya

**Jacksonøya** eller **Frederick Jackson-øya** (russisk Остров Джексона, *Ostrov Dzjeksona*) er en øy i Frans Josefs land i Russland. Øya er en del av øygruppen Zitsjy land i den nordlig-sentrale delen av Frans Josefs land. Jacksonøya strekker seg 40 kilometer fra øst til vest og er nesten delt på midten av DeLong-bukta. Øya er nesten helt dekt av is og domineres av to iskapper; Vostok-5 i vest og Vostok-6 i øst.

Jacksonøya er kalt opp etter den engelske polfareren Frederick Jackson som hjalp Fridtjof Nansen og Hjalmar Johansen under deres fram-ekspedisjon.

Nordvest på øya ligger DeLong-bukta. Den er kalt opp etter den amerikanske polfareren George Washington DeLong. Bukta deler øya inn i nesten to like store halvøyer. I sør grenser bukten til Kapp Bystrow, som fikk navn i 1963 etter den russiske paleontologen A.P. Bystrow.

## Referanser




## Eksterne lenker
*
Frankrike under Sommer-OL 1932

**Frankrike under Sommer-OL 1932**. 103 sportsutøvere, 96 menn og sju kvinner fra  Frankrike deltok i 13 grener under Sommer-OL 1932 i Los Angeles. Frankrike ble tredje beste nasjon på den uoffisielle medaljestatistikken med ti gull-, fem sølv- og fire bronsemedaljer.

## Medaljer

## Medaljevinnerne

 
## Eksterne lenker
* Resultater og profilside  på sports-reference.com
Federal Reserve Bank of Minneapolis

**Federal Reserve Bank of Minneapolis** er en av sentralbankene i det amerikanske sentralbank&shy;systemet Federal Reserve. Banken holder til i Minneapolis i Minnesota. Bankens president er Narayana Kocherlakota.

## Referanser
Den fynske hovedbane

**Den fynske hovedbane** er en dansk jernbanestrekning mellom Fredericia og Nyborg på Fyn. Den ble åpnet 8. september 1865.

Fra 1. november 1866 endte strekningen i Strib, hvor det var skipsforbindelse til Fredericia. I 1872 ble en jernbaneferge satt i drift. Siden Lillebæltsbroen ble åpnet den 14. mai 1935 var banen direkte forbundet med Fredericia stasjon. Linjen ble i 1997 tilknyttet Storebæltforbindelsen og er i dag en av Danmarks mest trafikkerte regionalstrekninger.

## Linjekart

|}

## Kilder

* Banedanmark Netredegørelsen 2014 Bilag 3.1A Baner i Danmark
* Eisenbahn- und Verkehrsatlas von Europa, J. J. Arnd, Leipzig 1897.
Italia under Sommer-OL 1932

**Italia under Sommer-OL 1932**. 112 mannlige sportsutøvere fra Italia deltok i tretten sporter under Sommer-OL 1932 i Los Angeles. Italia ble nest beste nasjon med tolv gull-, tolv sølv- og tolv bronsemedaljer. Kappgjengeren Ugo Frigerio var Italias flaggbærer under åpningsseremonien.

## Medaljer

## Medaljevinnerne

 
## Eksterne lenker
* Resultater og profilside  på sports-reference.com
Jakobs protoevangelium

**Jakobs protoevangelium** eller **Jakobs barneevangelium** er et apokryft evangelium som forteller om jærtegn rundt Jesu fødsel, jomfru Marias fødsel og liv. Skriftet er den eldste kjente forekomsten av fortellingene om jomfru Marias mor Anna og utgjør grunnlaget for helgenlegendene knyttet til henne og til Maria, og har slik «hatt stor betydning i kirkehistorien». 

I *[[Det nye testamente]]* nevnes ikke jomfru Marias foreldre noe sted, heller ikke hennes oppvekst eller familie. Likevel vokste det tidlig frem en tradisjon rundt dette i oldkirken. Eldst og med størst påvirkningskraft er *Jakobs protoevangelium*, først skrevet på gresk. I østkirken er det bevart en rekke håndskrifter, ikke bare på gresk, men også i koptisk, armensk, georgisk, armensk, etiopisk, kirkeslavisk og arabisk oversettelse. I Vesten falt *Protoevangeliet* derimot i vanry på 300- og 400-tallet, ettersom Hieronymus anklaget det for «absurditeter», og pavene Damasus I, Innocens I og Gelasius I forkastet det som usannferdig. Hieronymus gjorde mest ut av *Protoevangeliets* forsøk på å forklare Jesu brødre (Markus 6,3 og Matteus 13,55-56) som hans halvbrødre, dvs. Josefs sønner fra et tidligere ekteskap. Hieronymus og vestkirken foretrakk å tolke teksten dithen at Jesu brødre i virkeligheten var hans fetre, sønner av jomfru Marias søstre. Slik kunne man tenke seg at verken Maria eller Josef noen gang hadde hatt noe kjønnsliv. 

Evangeliet er antagelig skrevet mellom år 150 og 200. Det eldste kjente manuskriptet har tittelen *Marias fødsel. Jakobs åpenbaring*. Tittelen *Jakobs protoevangelium* ble etablert i løpet av 1500-tallet, i den latinske formen *Protoevangelium Jacobi*. Den Jakob det er tale om, er Jesu bror, og han opptrer også som jeg-person i evangeliet. Teksten består av 24 kapitler og en avslutning. De åtte første kapitlene skildrer Anna, Joakim og Marias fødsel. Den neste tredjedelen skildrer bebudelsen, budskapet til Josef, og deres familieetablering. Den tredje delen skildrer fødselen, Herodes' drap på guttebarna i Betlehem og angivelige jærtegn i denne forbindelse. 

Innholdet i dette skriftet, og i andre barndomsevangelier som *[[Tomas' barneevangelium]]*, ble på 700/800-tallet samlet i en utbrodert legendeform i *[[Pseudo-Matteus’ evangelium]]. En oversettelse av [[Einar Thomassen]] ble utgitt i samlingen *Apokryfe evangelier* i serien *Verdens Hellige Skrifter'' i 2001.

## Referanser
Løddesøl

**Løddesøl** er et lokalmiljø og egen krets nord i Arendal kommune, tidligere en del av Øyestad kommune. Stedet ligger imellom Rise og Rygene, og grenser mot Froland kommune. Løddesøl har 850 beboere (2010). 

Det har vært foreslått og diskutert blant bygdas innbyggere en overgang fra Arendal til Froland kommune en rekke ganger. Dette settes spesielt i sammenheng med gjentatte kamper opp gjennom årene for å hindre bygdeskolen Løddesøl oppvekstsenter fra å bli nedlagt av, hovedsakelig, økonomiske hensyn.

## Skole og barnehage
Stedet hadde egen barneskole og barnehage som ble driftet av Arendal kommune som Løddesøl oppvekstsenter. Skolen hadde mellom 60 og 70 elever fra 1.-7. trinn, mens barnehagen hadde plass til 20 barn. 

Barnehagen holdt til i egne lokaler ved siden av skolelokalene. 

12. desember 2013 vedtok bystyret i Arendal med 20 mot 19 stemmer å legge ned skolen. Høyre, KrF, Venstre og Pensjonistpartiet stemte for nedleggelse. Nesheim skole ble også vedtatt nedlagt i samme bystyremøte.

## Industri og handel
På stedet ligger blant annet Løddesøl Sagbruk & Høvleri og Løddesøl gård, som ble besøkt av TV 2 TV-serien ** med Hedda Kise og Charlotte Mohn i 2010. Løddesøl gård avsluttet sin virksomhet i 2011.

Tidligere var det to matbutikker på Løddesøl, nærmest på hver siden side av veien mellom Blakstad og Rygene (se nedenfor), kjent som henholdsvis "Oles butikk" og "Lauvraks butikk". Sistnevnte ble etter Trygve Lauvraks død i flere år drevet av Solveig Lindtveit.

Austlid Frilandsgartneri ble etablert 2007 og drives av ekteparet Tove Anita Steen Jensen og Dag Øyvind Jensen. Deres konsept er "Lokal mat med mye smak". Frilandsgartneriet har gårdsbutikk med egendyrkede grønnsaker og andre lokale matvarer fra regionen.

På Løddesøl finnes også Fjøset, en bruktbutikk som startet opp i 2012 i det gamle fjøset på Frivoll.

## Samfunnshus, ungdomshus og bedehus
Løddesøl samfunnshus ligger i tilknytning til Løddesøl oppvekstsenter og inneholder foruten storsalen, som benyttes av skolen som gymsal, møterom, kjøkken og toaletter. Det årlige 17. mai-arrangementet blir holdt ved samfunnshuset. 

Ungdomshuset Frihaug ligger like ved samfunnshuset og eies av Rise og Løddesøl Ungdomslag. 

Bedehuset på Løddesøl tilhører Øyestad menighet og det var i mange år barnehage i lokalene, i tillegg til aktiviteten bedehusets medlemmer står for.

## Samferdsel
Fylkesvei 408 går fra Blakstad til Rygene igjennom Løddesøl, og fylkesvei 172, som går fra Bjorbekk til Froland over Nidelva, som renner igjennom Løddesøl, krysser denne. Fylkesvei 173 går fra Fylkesvei 172 ved Løddesøl til Rygene. 

Grimstadbanen (nedlagt 1961) gikk fra Rise stasjon til Grimstad igjennom Løddesøl, og hadde eget stoppested for Løddesøl. 

På 1950-tallet var det planer om å lage en flyplass for Arendal ved Løddesøl. Planene ble skrinlagt i 1956.

## Referanser
Arnold-Chiari-syndrom

:*[[Chiari]] er en by en [[Lombardia]] i [[Italia]]*

**Arnold-Chiari syndrom**, også **Chiari-syndrom** eller **Chiari-malformasjon**) er en medfødt misdannelse, hvor en del av lillehjernen (tonsilla) er presset ned i gjennom bunnen av kraniet (foramen magnum) og ned i øverste del av ryggmargskanalen i nakken.

Sykdommen kan være vanskelig å oppdage på grunn av manglende symptomer. Selv med symptomer, som for det meste først oppstår når personen er over 10 år, kan det være vanskelig å diagnostisere, da symptomene kan være veldig forskjellige fra person til person. De fleste blir diagnostisert, når de er eldre enn 10 år, ved en MR-scanning som er foretatt av andre årsaker.

## Historie
**Arnold-Chiari-syndrom** er oppkalt etter den østerrikske professoren og patologen Hans Chiari. Han skrev i 1891 en artikkel i det tyske medisinske ukemagasinet om endringer i lillehjernen på grunn av vann i hodet. Her inndelte han også sykdommen i 3 typer. Senere tilføyde patolog Julius Arnold og 2 av hans studenter ved universitetet i Heidelberg ytterlige beskrivelser og festet Arnold til sykdommens navn.

## Klassifikasjon
**Type I** – En del av lillehjernen har forskjøvet seg ned i gjennom bunnen av kraniet.
**Type II** – Det samme som type I, men med ytterligere komplikasjoner som ryggmargsbrokk eller vannhode
**Type III** – Lillehjernen bryter ut av en åpning i den bakerste delen av kraniet

## Eksterne lenker
* Arnold Chiari Malformation, University of Southern California
* Chiari Malformasjon, Norsk Helseinformatikk
Andreas Kongelbæk

**Andreas Kongelbæk** (1866–1948) var en norsk posttjenestemann og politiker.

Han vokste opp i Brevik som sønn av snekkermester og fattigforstander Arne Bernhard Kongelbæk og hustru Nicoline Marie Jensen. Han var gift med jordmor Marie Singstad fra Lensvik i Trøndelag. En av deres sønner, Sverre Kongelbeck, ble norgesmester i tungvektsboksing i 1928, senere ingeniør og vitenskapsmann i Amerika.

Etter borgerskolen drog han til sjøs, hvorpå han fikk plass hos post- og telegrafekspedisjonen i Brevik som bud og assistent. I 1890 ble han førstebetjent ved postkontoret i Kragerø, i 1891 fullmektig i Ålesund. Kongelbæk var konstituert som postmester mens Edvard Liljedahl møtte som stortingsmann i 1895 og 1896.

Fra 1903 til 1936 var Kongebæk postmester i Steinkjer. Han sørget for å opprette en postbilrute mellom Steinkjer og Namsos, den første i sitt slag i landet, og ble forretningsfører for Stenkjær og Namsos Automobilselskap.

Kongelbæk var styremedlem i Indherreds Kreditbank og styreformann for Steinkjer gamlehjem. Han var medlem av fellesstyret for Høyre og Frisinnede Venstre i Nord-Trøndelag fra 1921 til 1930 og den første formannen i Nord-Trøndelag Høyre fra 1930 til 1934. Andreas og Marie Kongelbæk var også engasjert i kristent misjonsarbeid.

## Referanser
Chiari

:*Må ikke forveksles med hjernelidelsen [[Arnold-Chiari-syndrom]]*

**Chiari** er en by og kommune i den italienske provinsen Brescia i Lombardia i det nordlige Italia og har 18 852 innbyggere.

## Befolkningsutvikling
Tall fra ISTAT


Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:600 height:303
PlotArea   = left:50 bottom:50 top:30 right:30
DateFormat = x.y
Period     = from:0 till:20000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
  bar:2011 text:2011
  bar:2013 text:2013

PlotData=
  color:barra width:20 align:left

  bar:1861 from: 0 till:9203
  bar:1871 from: 0 till:9515
  bar:1881 from: 0 till:9815
  bar:1901 from: 0 till:10749
  bar:1911 from: 0 till:12489
  bar:1921 from: 0 till:12373
  bar:1931 from: 0 till:13494
  bar:1936 from: 0 till:13880
  bar:1951 from: 0 till:15768
  bar:1961 from: 0 till:15332
  bar:1971 from: 0 till:16424
  bar:1981 from: 0 till:16476
  bar:1991 from: 0 till:17075
  bar:2001 from: 0 till:17393
  bar:2011 from: 0 till:18391
  bar:2013 from: 0 till:18852

PlotData=

  bar:1861 at:9203 fontsize:S text: 9203 shift:(-8,5)
  bar:1871 at:9515 fontsize:S text: 9515 shift:(-8,5)
  bar:1881 at:9815 fontsize:S text: 9815 shift:(-8,5)
  bar:1901 at:10749 fontsize:S text: 10749 shift:(-8,5)
  bar:1911 at:12489 fontsize:S text: 12489 shift:(-8,5)
  bar:1921 at:12373 fontsize:S text: 12373 shift:(-8,5)
  bar:1931 at:13494 fontsize:S text: 13494 shift:(-8,5)
  bar:1936 at:13880 fontsize:S text: 13880 shift:(-8,5)
  bar:1951 at:15768 fontsize:S text: 15768 shift:(-8,5)
  bar:1961 at:15332 fontsize:S text: 15332 shift:(-8,5)
  bar:1971 at:16424 fontsize:S text: 16424 shift:(-8,5)
  bar:1981 at:16476 fontsize:S text: 16476 shift:(-8,5)
  bar:1991 at:17075 fontsize:S text: 17075 shift:(-8,5)
  bar:2001 at:17393 fontsize:S text: 17393 shift:(-8,5)
  bar:2011 at:18391 fontsize:S text: 18391 shift:(-8,5)
  bar:2013 at:18852 fontsize:S text: 18852 shift:(-8,5)


## Vennskapsby
* Downpatrick


Fil:Chiesa di S Maria Maggiore - Chiari (Foto Luca Giarelli).jpg|Santa Maria Maggiore-kirken
Fil:Chiari-duomo.jpg|Byens katedral


## Referanser


## Eksterne lenker
*
Lukáš Vydra

:*For den tsjekkisk-greske fotballspilleren, se [[Loukas Vyntra]].*
**Lukáš Vydra** (født 23. august 1973) er en tsjekkisk tidligere friidrettsutøver som konkurrerte i mellomdistanseløp.

Vydras største meritt er bronsen på 800 meter fra EM 1998 i Budapest. Han deltok på samme distanse ved VM 1997 i Athen, der han blev utslått i kvartfinalen.

## Personlige rekorder
* 800 meter – 1.44,84 fra 1998

## Referanser


## Kilder

* Fakta på IAAFs-webside
## Eksterne lenker
*
Folkets plass (Shanghai)

**Folkets park** (forenklet kinesisk: 人民广场, tradisjonell kinesisk: 人民廣場, pinyin: *Rénmín Guǎngchǎng*) er en stor offentlig folkepark ovenfor gaten Nanjing lu i bydistriktet Huangpu i Shanghai i Folkerepublikken Kina. Der ligger blant annet Shanghais byregjerings hovedbygning.

## Historie

Forut for 1949, da Folkerepublikken Kina ble opprettet, var det som nå er Folkets Park del av Shanghais hesteveddeløpsbane. Etter at pengespill og hestekappløp ble forbudt av den nye regjeringen, ble en stor del av anlegget omgjort til Folkets Park. Dens hovedtribune ble benyttet som podium og tribuner ved store parader og demonstrasjonstog.

I 1990-årene ble det foretatt store endringer. Byregjeringen, som inntil da hadde holdt hus ved The Bund, i den tidligere HSBC-bygningen, ble flyttet dit. Også Shanghais museum fikk nye lokaler her, etter å ha holdt til i en tidligere forretningsbygning. Senere tilkom også Shanghai Store Teater og Shanghais byplanleggingsutstillingshall.

Noen deler av det tidligere veddeløpsbaneanlegget er blitt beholdt. Klubbhusets bygning er blitt til Shanghais kunstmuseum.

## Eksterne lenker
* 
* Apr. 2007 Sept. 2007 oktober 2007 Jan. 2008  YouTube videoer
Jakobs hemmelige bok

**Jakobs hemmelige bok** eller **Apocryphon Iacobi** er et apokryft evangelium som forteller om et møte mellom Jesus og Jakob, hans bror og Peter, etter oppstandelsen, hvor Jesus gir instruksjoner og forklaringer.

Teksten er formet som et brev fra Jakob. Antagelig er både brevformen og den beskrevne åpenbaringssituasjonen senere tilføyelser, for å skape en ramme rundt det sentrale i teksten: Jesus-sitatene. 

Evangeliet er antagelig skrevet mellom år 100 og 150. Jesussitatene ser ikke ut til å være påvirket av de kanoniske evangeliene, noe som kan tyde på at skriftet er forholdsvis gammelt. Teksten har et gnostisk preg.

En oversettelse av Einar Thomassen ble utgitt i samlingen *[[Apokryfe evangelier]]* i serien Verdens Hellige Skrifter i 2001.

## Referanser
American Geographical Society

**American Geographical Society** (**AGS**) er en forening for profesjonelle geografer, dannet i 1851 i New York. De fleste medlemmene i forening er amerikanere, men blant dem har det også vært et betydelig antall medlemmer fra rundt om i verden. Foreningen oppfordrer til aktiviteter som utvider geografiske kunnskap, og presenterer og tolker denne kunnskapen slik at den kan forstås og brukes ikke bare av geografer, men av andre også, spesielt politikere.

Foreningen utgir *Geographical Review*, et kvartalsvis vitenskapelig tidsskrift viet utelukkende til geografi, og som inneholder originale og autoritative artikler om alle aspekter av geografi. Hver utgave inneholder også vurderinger av nyere atlas, monografier og bøker om geografi og beslektede felt.

## Eksterne lenker
*
Kinesisk folkepark

Med **kinesisk folkepark** menes en offentlig park i Folkerepublikken Kina aqv det slag som ble anlagt etter kommunistenes seier i den kinesiske borgerkrig (1928–1949) under ledelse av Mao Zedong og Folkerepublikken Kinas grunnleggelse den 1. oktober 1949. Det nye styret gjennomførte omfattende forandringer i de fleste kinesiske byers byplanlegging. En av disse forandringer var innretningen av *folkeparker* (tradisjonell kinesisk: 人民公園; forenklet kinesisk: 人民公园; hanyu pinyin: *Rénmín Gongyúan*). 

Et fremstående eksempel på dette er storbyen Shanghais  folkepark. 

Trass i at Kina er et land med en lang tradisjon innom området park- og hagearkitektur, fantes det før kommunistpartiets maktovertakelse svært få parker åpne for almenheten. De fleste parker hadde inntil da vært privat eiendom og tilhørt kinesisk eller og utenlandsk overklasse med residens i Kina.
Huaihai Lu

**Huaihai lu** (kinesisk: 淮海路, pinyin: *Huáihai Lù*, shanghainesisk: [ɦuɑ²³hɛ³⁴lu²³], («Huaihaigaten») er en av Shanghais viktigste forretningsgater, i den noe høyere klasse.  Gaten går gjennom de sentrale deler av Puxi i øst-vestlig retning. Gaten ble anlagt i annen halvdel av 1800-tallet i den daværende franske konsesjon i Shanghai. 

Gatens navn i store deler av den franske tiden var *Avenue Joffre*, oppkalt etter Joseph Joffre i 1916. Gaten fikk sitt nåværende navn etter Huaihaikampanjen 1948-49, som ble vunnet av Folkets frigjøringshær og innebar den kommunistiske seier under Mao Zedongs over den nasjonalistiske Guomindang-regjeringens styrker under Chiang Kai-shek i den kinesiske borgerkrig (1928–1949). 

## Referanser
Bartolomeusevangeliet

**Bartolomeusevangeliet** eller **Bartolomeus' spørsmål** er et apokryft evangelium som forteller om Jesu nedfart fra korset til dødsriket, og om Bartolomeus' samtale med Satan/Beliar, hvor Bartolomeus får forklart hvordan Satans rike er innrettet.

Teksten er vanskelig å datere. Enkelte trekk tyder på at det er skrevet på 100-tallet, særlig delen med nedstigningen til Helvete; mens andre deler virker yngre, trolig fra 200/300-tallet. Bartolomeusevangeliet er «et av de tidligste eksemplene på hvor opptatt de tidlige kristne var av Jesu nedfart til dødsriket». 

Mens Bartolomeus knapt nevnes i de fire kanoniske evangeliene, spiller han en aktiv helterolle i dette skriftet. Han tiltales av Jesus som «min elskede Bartolomeus», han er den som er vitne til Jesu nedfart, og som utspør Satan. Teksten forteller om Bartolomeus' møte med Satan, om Satans fall fra himmelen, og englenes og djevelenes tallog om hvordan Satan tukter synderne. 
Et innskutt bimotiv tidlig i teksten er en drøfting av Marias jomfruelighet, og en skildring av hennes himmelske visjoner og opphøyethet.

En oversettelse av Einar Thomassen ble utgitt i samlingen *[[Apokryfe evangelier]]* i serien Verdens Hellige Skrifter i 2001.

En annen skildring av Jesu nedfart til dødsriket finnes i Nikodemusevangeliet. Bartolomeus er også tilskrevet et annet apokryft skrift, *[[Jesu Kristi oppstandelse]]*. 

## Referanser
Tyskland under Sommer-OL 1932

**Tyskland under Sommer-OL 1932**. 144 sportsutøvere, 135 menn og ni kvinner, fra Tyskland deltok i femten sporter under Sommer-OL 1932 i Los Angeles. Tyskland kom på niendeplass med tre gull-, tolv sølv- og fem bronsemedaljer. 

## Medaljer

   
## Medaljevinnerne
Hans Wölpert

**Johannes «Hans» Wölpert** (født 13. mai 1898, død 1. januar 1957) var en tysk vektløfter som deltok de olympiske leker 1928 i Amsterdam og 1932 i Los Angeles.
  
Wölpert vant en olympisk sølvmedalje i vektløfting under OL 1932 i Los Angeles. Han kom på andreplass i den letteste klassen, fjærvekt opp til 60,0 kg bak franske Raymond Suvigny. Det var totalt fem vektklasser, samme som under de to foregående olympiske vektløftingskonkurransene i Antwerpen og Paris. Vektløftkonkurransen besto av tre ulike løft, press, rykk og støt. Wölpert løftet sammenlagt 282,5 kilo, 5,0 kilo mindre enn gullvinneren. 

Fire år tidligere, under sommer-OL 1928 i Amsterdam, kom han på tredje i plass i fjærvekt bak Franz Andrysek fra Østerrike og italienske Pierino Gabetti. Wölpert løftet sammenlagt 282,5 kilo, 5,0 kilo mindre enn gullvinneren og samme vekt som sølvvinneren.

## OL-medaljer
* 1932  Los Angeles -  Sølv i vektløfting, fjærvekt  Tyskland
* 1928  Amsterdam -  Sølv i vektløfting, fjærvekt  Tyskland

## Eksterne lenker
*
Deeside gasskraftverk

**Deeside gasskraftverk ** er et varmekraftverk nær et vernet Ramsar-område ved utløpet av elva Dee i Wales, Storbritannia. Det har en installert produksjonskapasitet på 500 MW, fordelt på moderne gassturbiner. Brenselkilden er naturgass. Naturgassen kommer fra gassfelter i Liverpoolbukta via gassterminalen Point of Ayr i en 27 km lang rørledning.

Anlegget ble utbygd omkring årene 1990–1994. 

Anlegget må ikke forveksles med ***[[Connah's Quay kraftverk]]*** på 1&nbsp;770 MW, som ligger i samme industriområde, men som ikke er en del av Deeside kraftverk.

## Se også
* Liste over verdens største olje- og gasskraftverk
Heiko Schwartz

**Heiko Schwartz** (født 21. september 1911 i Norden i Tyskland, død 29. oktober 1973) var en tysk vannpolospiller og svømmer som deltok i de olympiske leker 1932 i Los Angeles og 1936 i Berlin.

Schwartz vant en olympisk sølvmedalje i vannpolo under OL 1932 i Los Angeles. Han var med på det tyske laget som kom andreplass i vannpolo bak Ungarn. Schwartz spilte alle fire kampene og scoret fire mål.

Fire år senere, under OL 1936 i Berlin, deltok han på 100 meter fri, men han klarte ikke å kvalifisere seg for finalen.

## OL-medaljer
* 1932  Los Angeles -  Sølv i vannpolo  Tyskland

## Eksterne lenker
*
Kunståret 1480

**Kunståret 1480** er en oversikt over hendelser, fødte og avdøde kunstnerpersonligheter i 1480.

## Hendelser

## Malerier
 
* Carlo Crivelli &ndash; *Madonna og barnet*
* Giovanni Bellini
***St. Frans i ekstase*
***St. Frans i ørkenen*

## Fødsler

## Dødsfall

## Referanser
Triosphere

**Triosphere** er et norsk progressiv metal-band fra Trondheim, etablert høsten 2004 av Marius Silver Bergesen og Ida Haukland.

## Historie
Triosphere signerte platekontrakt med norske Face Front Records for utgivelsen av sitt debutalbum *[[Onwards]]* i Norge høsten 2006. Albumet ble sluppet i resten av Europa våren 2007 og videre i Asia og USA sommer/høst 2007. *Onwards* mottok gode kritikker samt prisen «Best Metal Album» av den uavhengige musikkorganisasjonen JPF under det årlige arrangementet «JPF Awards» i Nashville i 2009. I 2010 signerte Triosphere med tyske AFM Records, som ga ut bandets andre album *[[The Road Less Travelled]]*, igjen til velvillige kritikker.

I november 2014 kom Triosphere med sitt tredje album, *[[The Heart of The Matter]]*, mikset og mastret av Jens Bogren (bl.a. Opeth, Paradise Lost, Symphony X, Amon Amarth, Kreator) i Fascination Street Studios i Sverige. Utgivelsen fikk svært god mottakelse, og førte blant annet til at frontkvinne Ida Haukland ble rangert blant *Metalholics* «Top 15 Female Hard Rock and Metal Bassists 2014»

Triosphere har gjennomført flere europaturneer sammen med blant annet W.A.S.P., Kamelot, Arch Enemy, Sonata Arctica, Crimson Glory, Jorn og Kotipelto. De har spilt på flere europeiske metalfestivaler, som Wacken Open Air, MetalDays, 70000Tons of Metal, Metal Female Voices Fest, PPM Belgia og Tons of Rock, i tillegg til et stort antall egne konserter, norgesturneer og support for artister som Dio, Nightwish og Arch Enemy.

Bandet jobber nå med sitt fjerde album, og vil i 2018 gjennomføre sin første konsert i USA under årets ProgPower USA.

## Diskografi
* 2005: *Deadly Decadence*, (EP)
* 2007: *[[Onwards]]*, *FaceFront*
* 2010: *[[The Road Less Travelled]]*, *[[AFM Records]]*
* 2014: *The Heart of the Matter,* AFM Records

## Internasjonale turneer og festivaler
* Kotipelto/Chris Caffery - Europaturné 2007
* W.A.S.P./Kamelot/Jorn - Europaturné 2007
* Jorn - Europaturné 2008
* Metal Inferno Festival (Sveits) - 2008
* Arch Enemy/Destruction - Europaturné 2009
* Sonata Arctica - Europaturné 2011
* Crimson Glory - Europaturné 2011
* Midsummerfest - Wroclaw (Polen) - 2011
* Wacken Open Air (Tyskland) - 2011
* Metal Female Voices Fest (Belgia) - 2011
* Kamelot - Europaturné 2012
* Power and Prog Fest (Belgia) - 2014
* 70000tons of Metal (Florida/Karibien) - 2015
* Sonata Arctica - Europaturné 2017
* MetalDays (Slovenia) - 2017
* 70000tons of Metal (Florida/Karibien) - 2018

## Medlemmer
;Nåværende
* Ida Haukland – Vokal og bass
* Marius Silver Bergesen – Gitar
* Tor Ole Byberg – Gitar
* Kenneth Tårneby - trommer (2014 - )
;Tidligere
* Ørjan Aare Jørgensen – Slagverk (2004-2013)

## Referanser


## Eksterne lenker
* 
* 
*
Hans Eckstein

**Johannes «Hans» Eckstein** (født 15. desember 1908, død 15. mars 1985) var en tysk vannpolospiller som deltok i de olympiske leker 1932 i Los Angeles.

Eckstein vant en olympisk sølvmedalje i vannpolo under OL 1932 i Los Angeles. Han var målvakt på det tyske laget som kom andreplass i vannpolo bak Ungarn. Eckstein var målvakt i en av de fire kampene som laget spilte.

## OL-medaljer
* 1932  Los Angeles -  Sølv i vannpolo  Tyskland

## Referanser


## Eksterne lenker
*
Tommaso Valguarnera

**Tommaso Valguarnera**, eller **Wan Duomasi** (født 1608 i Assoro ved Enna i Sicilia i Italia, død 1677 i Siam) var en katolsk prest og misjonær som virket i Kina og i Siam.

Han inntrådte i jesuittordenen 6. mars 1627, og ble sendt til Orienten som misjonær den 26. mars 1640. Underveis ble han tatt til fange av «heretikere» og fengslet for åtte måneder i 1653. Deretter kom han til Macao. Han dro derfra til Juthia i Siam i 1655. Han var tilbake i Macao i 1668, og var jesuittenes visitator for Kina og Japan  1670-1674.

Den 23. mars 1675 dro han igjen til Siam og bodde i Ayutthaya, hovedstaden, til sin død. 

## Se også
* Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Kunståret 1481

**Kunståret 1481** er en oversikt over hendelser, fødte og avdøde kunstnerpersonligheter i 1481.

## Hendelser

## Malerier

## Fødsler
* Baldassare Peruzzi - italiensk arkitekt og maler (død 1536/1537)
* Benedetto Montagna - italiensk gravør (død 1555/1558)
* Benvenuto Tisi (il Garofalo) - italiensk sein-renessanse-manieristisk maler fra Ferraraskolen (død 1559)
* 1480/1482: Bernardino Luini – nord-italiensk maler fra Leonardos sirkel (død 1532)
* 1480/1485: Girolamo Savoldo - italiensk høyrenessansemaler (død 1548)
* 1480/1490: Adriaen Isenbrandt - flamsk renessansemaler (død 1551)
* 1480/1490: Joos van Cleve -  nederlandsk maler (død 1540/1541)
* 1480/1490: Ortolano Ferrarese - italiensk maler av Ferraraskolen (død 1525)

## Dødsfall
* Jean Fouquet - fransk maler og sannsynlig oppfinner av portrett miniatyrmaleri (født 1420)
* Agostino di Duccio - italiensk ungrenessanse skulptør (født 1418)
* Sano di Pietro - tidlig italiensk renessansemaler fra Siena, (født 1406)
* 1481/1482: Luca della Robbia - italiensk billedhugger og keramiker fra Firenze (født 1400)
* ca. 1481 - Guiniforte Solari, italiensk billedhugger, arkitekt og ingeniør (født ca. 1429)
Brevik Idrettslag

**Brevik Idrettslag** (stiftet 17. oktober 1893 som *Brevig Idrætsforening*) er et norsk idrettslag fra Brevik i Telemark. 

Klubbens hovedaktivitet er fotball, men har også avdelinger for kung-fu og troppsturn. Klubben har også lavterskelgrupper innen styrketrening, innebandy og oldboys-fotball.

Klubben drev i mange år med bandy, men har ikke hatt seniorlag i idretten siden 1990-tallet. Brevik har én sesong bak seg i bandyens øverste divisjon (1968).

Klubbens farger er rødt, grønt og hvitt.

## Kjente utøvere

* Sondre Rossbach.

## Fotball
A-laget i fotball spilte i 2014 i 4. divisjon. Brevik spiller sine hjemmekamper på Furulund Stadion.

### Tabell

## Referanser




## Litteratur
*
*
*

## Eksterne lenker
* 
* Furulund Idrettspark - Nordic Stadiums
Frankrike under Sommer-OL 1936

**Frankrike under Sommer-OL 1936**. 201 sportsutøvere, 190 menn og elleve kvinner fra  Frankrike deltok i atten sporter under Sommer-OL 1936 i Berlin. Frankrike ble femte beste nasjon med sju gull-, seks sølv- og seks bronsemedaljer. 

## Medaljer

## Medaljevinnerne

 
## Eksterne lenker
* Resultater og profilside  på sports-reference.com
André Gardère

**André Gardère** (født 8. mai 1913 i Gérardmer, død 16. februar 1977) var en fransk fekter som deltok i de olympiske leker 1936 i Berlin.

Gardère vant en olympisk sølvmedalje i fekting under Sommer-OL 1936 i Berlin. Han var med på det franske laget som kom på andreplass i lagkonkurransen i florett bak Italia. De andre på laget var Jacques Coutrot, René Lemoine, René Bougnol, Edouard Gardère og René Bondoux.

## OL-medaljer
* 1936  Berlin -  Sølv i  fekting, florett lagkonkurranse  Frankrike.

## Referanser


## Eksterne lenker
* 
*
Kunståret 1400

## Hendelser

## Malerier

*ca. 1400: miniatyrmaler Jacquemart de Hesdin maler *Bæring av korset*

## Fødsler

|-
| ca. 1400 || Filarete(Antonio diPietro Averlino) || italiensk || billedhugger, ingeniør, arkitekt ogarkitekturteoretiker i renessansen ||align=center|ca. 69 ||align=center|ca. 1469 || 

| 1400-1410 || Domenico Veneziano || italiensk || kunstmaler i ungrenessansen ||align=center|50-60 ||align=center|1461 || 
|}
* Luca della Robbia - italiensk billedhugger og keramiker fra Firenze (død 1481/1482)
* Stefan Lochner, tysk seingotisk maler (død 1452)
* Antonio Bregno, italiensk skulptør og arkitekt i den tidlige italienske renessansen (død ca. 1458)
* 1400-1410: Konrad Witz – tysk maler, spesielt av altertavler (død 1445/1446)
* 1390-1410: Bernat Martorell - spansk maler som arbeidet i seingotisk stil (død 1452)
* ca. 1400 - Lluís Dalmau, spansk maler (død ca. 1460)

## Dødsfall
* ca. 1400: Jean de Bondol, flamsk maler fra Brugge (født ca. 1340)


Delle_vite_de'_più_eccellenti_pittori,_scultori,_et_architetti_(1648)_(14799591143).jpg|Filarete(ca. 1400–ca. 1469)


## Referanser
Bhagavadgita og andre hinduistiske skrifter

***Bhagavadgita og andre hinduistiske skrifter*** er en bok i Bokklubbens serie Verdens Hellige Skrifter, redigert av Knut A. Jacobsen og utgitt i 2001. Boken inneholder hellige tekster fra hinduismen.

Tekstene er valgt ut fra hinduismens bhakti- eller hengivelseslitteratur; og omfatter fortellinger om gudenes liv, fra de store episke verkene *[[Bhagavadgita]]* og *[[Ramayana]]*, og fra puranaene, samlinger med gudelegender. Boken inneholder også noen tilbedelsessanger skrevet av klassiske hinduistiske hellige.

Boken består av åtte kapitler, hvorav utdragene fra Bhagavadgita og Ramayana er de største.
# Bhagavadgita
# Krishnas barndom og ungdom, fra *[[Vishnu-Purana]]* og *[[Bhagavata-Purana]]*
# Ramayana av Valmiki, *seks utdrag
# [[Vishnu]]s inkarnasjon som dverg, fra *Vamana-Purana*
# Hyllest til gudinnen, fra *Devimahatmya, Markandeya-Purana
# Hvordan gudinnen Ganges kom til jorden, fra *Ramayana*
# Hvordan Ganesha fikk elefanthode, fra *Shiva-Purana*
# Sanger av hinduismens dikterhelgener; Mirabai (1498–1547), Surdas (1479 – 1581) og Tulsidas (1532–1623)

## Referanser
Oslo Sjøskole

**Oslo Sjøskole** er et skoletilbud for elever i Osloskolen, primært knyttet til ungdomstrinnene. Skolen ligger på Hovedøya, og er administrert av Utdanningsetaten. Oslo kommune tok over driften fra sjøkaptein Jacob Stendal i 1961. Skolen hadde da eksistert som privat initiativ i to år. I 2009 hadde skolen besøk av nær 5000 elever som gjennomgikk et av undervisningstilbudene.
 
## Undervisning
Undervisningen var opprinnelig et praktisk tilbud til elever som hadde valgfag fiske og sjøfart og undervisningen foregikk ombord i båten «*Spero*». Båten hadde da kaiplass i Bjørvika.

Siden 2009 har skolen tilbudt elevene opplæring i sjøvett og farvannskultur, samt kjennskap til vanlig utstyr, knuter og skipsterminologi. En rekke båter og joller for roing og seiling tilhører skolen. Videre har skolen et undervisningsopplegg med tema *Livberging i vann*, et opplegg som gjennomføres i realistiske omgivelser i sjøen, i åpent vann.

## Historie
Fra 1973 leide skolen plass innenfor Revierhavnen på Hovedøya. Båten «*Sjøvett*» ble kjøpt inn som skolefartøy. På slutten av 1970-tallet etablerte skolen obligatorisk sjøvettopplæring for elever på daværende 8 trinn (nåværende 9. trinn). I 1982 ble motorseileren «*Iljernet*» kjøpt til skolen. I 1986 tok skolen over lokalene til Bugser og Bjergningskompaniet, i de nåværende lokalene på Hovedøya. 

I 2001 ble *«M/S Folden»* kjøpt inn som nytt skolefartøy, mens «*Sjøvett*» ble solgt i 2003 etter 30 års tjeneste som skoleskip. Over 100.000 elever i Osloskolen har mottatt opplæring i sjø og båtliv om bord i denne skuta. 

## Rektorer
* 2021-: Nicklas Storm Fronth
* 2020-2021: Tor Marthinsen 
* 2016-2020: Dag Petter Ulvin (fra Veitvet skole)
* 1972-: sjøkaptein Jacob Stendal i 1961

## Eksterne lenker
*
NP-komplett

Innenfor informatikk og matematikk, er **NP-komplette** problemer en mengde med svært vanskelige problemer. Et problem blir ofte kalt *lett* dersom problemet kan løses på kort tid, og dette blir ofte målt som *polynomisk tid*; et vanskelig problem er et problem som ikke kan løses på kort tid. Et av matematikkens aller største åpne problemer i dag er om NP-komplette problemer er «lette». Clay Mathematics Institute utlyste i 2000 en liste på syv problemer, kalt *[[Millenniumprisproblem|millenniumsproblemene]]*, og de lovet en dusør på en million dollar dersom noen kunne løse et av problemene. I 2004 ble ett av problemene løst, men spørsmålet, som er hintet mot i bildet til høyre, hvor vidt NP = P er fremdeles åpent.

Et problem er kategorisert som NP-komplett dersom det har følgende to egenskaper:
* Enhver gitt løsning av problemet kan kontrolleres raskt (i polynomisk tid), det vil si at problemet ligger i kompleksitetsklassen NP.
* ethvert annet NP-problem kan konverteres til problemet ved en modifisering av inputdataene.
Dette betyr at dersom ett av de NP-komplette problemene kan løses raskt, så kan alle NP-komplette problemer løses raskt.

Det mest karakteristiske kjennetegnet på et NP-komplett problem er at det ikke finnes noen effektiv måte å løse det på. Selv om en gitt løsning lar seg *kontrollere* raskt, er det mye vanskeligere å finne løsningen i utgangspunktet. Tiden algoritmer som løser et slikt problem bruker, øker svært fort sammenlignet med størrelsen på problemet. Det fører til at det tar uforholdsmessig lang tid å løse selv middels store problemer.

## Formell definisjon
Et problem *C* er NP-komplett hvis:
# *C* er i NP
# Ethvert problem i NP kan reduseres til *C* i polynomisk tid
Bjørn Olav Tveit

**Bjørn Olav Tveit** (født 8. mai 1970 i Oslo) er forlegger, sakprosaforfatter og museumsmann bosatt i Bærum. Han har jobbet i Gyldendal Norsk Forlag og Cappelen Damm, som utvikler, redaktør og forlagssjef hovedsakelig innen digital publisering, kart og oppslagsverk. Tveit er nå seniorrådgiver i Kulturdepartementet med nasjonale kulturbygg, museer og digital kulturformidling som spesialområder. Han driver også sitt eget Ørn forlag med tradisjonell og digital publisering innen emnene ornitologi, jakt, friluftsliv og kultur.  

## Bibliografi
* 2004: *Fugler og fuglafolk på Utsira*. Bjørn Olav Tveit, Geir Mobakken og Ove Bryne. 
* 2010: *Guide til Norges fugleliv – de beste lokalitetene og mest ettertraktede artene*. Bjørn Olav Tveit.
* 2011: *A Birdwatcher's Guide to Norway – Where, When and How to find the Birds of Norway including Svalbard*. Bjørn Olav Tveit. 
* 2014: *Kikk og bruk – hvordan se på fugler*. Bjørn Ove Høyland og Bjørn Olav Tveit. 
* 2017: *Småviltguiden – artskunnskap for jegere*. Bjørn Olav Tveit og Øivind Egeland (ill.).

## Eksterne lenker
* Biografi hos Norsk Ornitologisk Forening – NSKF
* Ørn forlag
Ny-Hellesund-vraket

**Ny-Hellesund-vraket** er et vrak etter en holk som ble funnet i august 1986 sydøst for Tøodden fyrlykt på Kapelløya i Ny-Hellesund i Vest-Agder. 

Vraket ble utgravd og undersøkt av arkeologer fra Norsk Sjøfartsmuseum i 1986 til 1988, som daterte trevirke fra vraket med dendrokronologiske metoder. Det viste seg at virket var felt i 1450 (+/- 20 år) i senmiddelalderen.

Vraket ble funnet i saltvann, og dermed ikke så godt bevart som vrak i ferskvann og oksygensfattige farvann som Østersjøen. Det viser seg å være et flatbunnet fartøy uten kjøl, som har blitt tolket som en holk på 70 fot lengde og 23 fot bredde.

Lasten ombord på skipet viser at det var et handelsskip som hadde vært i Estland, gulvheller av kalkstein som stammet fra Tallinn-området ble funnet sammen med sirkelrunde plater av kobber, datidens kobberbarrer.

## Eksterne lenker
* Fra Hellig Olav til 1600-tallet, Ny Hellesund
Wasen

**Wasen** («japansk stil») er den japanske betegnelse på tradisjonelle fartøyer, både båter og skip, som er bygd med tradisjonelle byggeteknikker på de japanske øyene. Den japanske fartøybyggingen i eldre tid har sin opprinnelse i urfarkosten stokkebåten, som ble utvidet med planker og etter hvert ble til en egen unik båtbyggingstradisjon med forskjellige sammenføyingsmetoder og forskjellige byggemetoder. Mange fartøyer var bygd uten spant eller indre avstivning, med plankene kant mot kant sammen med tverrgående bjelker eller fast bunnseksjon med en byggemetode kalt *«yamato-gata»*.
Kalksvamper

* Calcinea
* Calcaronea

**Kalksvamper** er en gruppe svamper som er delt inn i to delgrupper og består av omtrent 400 arter. Artene kjennetegnes ved at de har et indre skjelett som består av kalsiumkarbonat. Alle artene er marine og de fleste finnes på grunt vann ned til 40 m.

## Litteratur
* 

## Eksterne lenker
*
Tradisjonelle koreanske fartøyer

Landet Korea lå ytterst ute på en stor halvøy mellom Japanhavet i øst og Østkinahavet i vest, som fra gammelt av hadde en maritim kultur med båtbyggingstradisjon, handelsvirksomhet og kommunikasjoner med fremmede kulturer som også kom i kontakt med hverandre med Korea som transittland. Den koreanske båtbyggingstradisjonen som også er fartøybygging for større fartøyer, er eiendommelig med «rabbete klinkbygging», solid konstruksjon og flat bunn som en flåte. De koreanske fartøybyggernes største bragd i historisk tid er byggingen av det sagnomsuste «skilpaddeskipet» med den lokale betegnelsen *[[geobukseon]]*.

## Litteratur
* Horace H. Underwood, *Korean Boats and Ships* utgitt i 1934, trykket på nytt av Yonsei University Press i 1979.
Kvensk Finsk Riksforbund

**Kvensk Finsk Riksforbund** er en selvstendig kvenorganisasjon i Norge. Sammen med tilsvarende organisasjoner i Sverige og Finland danner disse tre sammen Kvenlandsförbundet-Kveenimaayhdistys. Leder for forbundet i Norge er Bjørnar Seppola. Organisasjonen ble opprettet i 1999, da under navnet **Kvenlandsforbundet avdeling Norge**. På landsmøtet i september 2021 ble det vedtatt å endre navnet til Kvensk Finsk Riksforbund.

Kvensk Finsk Riksforbund er en interesseorganisasjon for spesielt kvener og norskfinner i Norge. Navnendringen ble gjort fordi man ønsker at kvener og finner skal jobbe sammen om å opprettholde sin kultur og sitt språk, i dets lokale varianter. Forbundet har også samarbeid med andre finsk-ugriske folkegrupper, deriblant skoltene.

Forbundet er en forkjemper for det finske skriftspråket i Norge. De første religiøse bøkene på finsk har siden 1500-tallet vært grunnlaget for det finske språket på Nordkalotten.

Interessen for det kvenske språket i Norge er svært lav blant skoleelevene. Dette viser blant annet skolestatistikkene til Utdanningsdirektoratet. Kvensk Finsk Riksforbund fikk i 2022 norske myndigheter til å registrere og offentliggjøre elevtallene for finsk og kvensk hver for seg for å bevise den reelle interessen for språket. Også i Sverige er interessen for meänkieli synkende, mens interessen for det finske språket holder seg på et bærekraftig nivå.

## Stipendvirksomhet
Sammen med sin ungdomsorganisasjon, Kvensk Finsk Studentnettverk, deler forbundet ut et finsk-stipend til skoleelever på ungdomsskolen (10. klassetrinn) og videregående skole (1. - 3. klassetrinn). Elever som enten ønsker å mestre finsk, kvensk, eller meänkieli kan søke om stipendet, Suomen apuraha. Blant de aktuelle skoleelevene tar ni av ti elever finsk på grunnskolen. På videregående skole er det nesten utelukkende elever som leser finsk.

## Referanser


## Eksterne lenker
* 
*
Instituto Costarricense de Electricidad

**Instituto Costarricense de Electricidad** (*Det costaricanske elektrisitetsinstituttet*), forkorta **ICE**, er et statlig eid elektrisitets- og telekommunikasjonsselskap i Costa Rica. Selskapet hadde monopol på begge områdene fram til det i 2011 ble åpna opp for andre telekommunikasjonsselskaper i landet.

ICE ble etablert 8. april 1949 for å løse elektrisitetsmangelen Costa Rica sleit med på 1940-tallet. I 1963 tok det også over landets telekommunikasjon.

Institusjonen har nå utvikla seg til en gruppe statlige selskaper, kalt Grupo ICE, som omfatter selskapene Electricidad y Telecomunicaciones, Radiográfica Costarricense S.A. og Compañía Nacional de Fuerza y Luz. Telekommunikasjonsproduktene deres markedsføres under merkenavnet Kölbi, som har en grønn frosk med røde øyne som logo.

## Eksterne lenker
*
Linje Q (New Yorks undergrunnsbane)

**Linje Q** (**Q Broadway Express**) er en undergrunnslinje ved New Yorks undergrunnsbane. Den har fargen gul på rutekart. Linjen betjener 25 stasjoner mellom 57th Street på Manhattan til Coney Island – Stillwell Avenue Parkway i Brooklyn.

## Stasjoner

## Eksterne lenker
* Subway Map MTA (New Yorks undergrunnsbane)
Pavas

**Pavas** er det niende distriktet i kantonen San José i Costa Rica. Med sine 9,34 km² er det San Josés største distrikt. I 2011 hadde Pavas 71&nbsp;384 innbyggere, og er dermed det mest befolka av alle landets 470 distrikter.

Distriktet grenser til kantonen Escazú i sør, og til distriktene Uruca og Mata Redonda i henholdsvis nord og øst.

Pavas har flere boligområder samt mye industri. Her ligger også den lille Tobías Bolaños internasjonale flyplass. Distriktet fikk sine første innbyggere på 1800-tallet, etter at landet var blitt uavhengig.

## Nabolag
Pavas' viktigste nabolag (*barrios*) er Aeropuerto, Bribri, Favorita Norte, Favorita Sur, Geroma, Hispana, Libertad, Lomas del Río, Laureles, Llanos de Sol, María Reina, Metrópolis,Oscar Felipe, Pavas Centro,Pueblo Nuevo, Residencial del Oeste, Residencial Santa Fé, Rincón Grande, Rivera de Monte Galán, Rohrmoser, Roma, Rotonda, San Juan, San Pedro, Santa Bárbara, Santa Catalina, Tajo, Triángulo, Villa Esperanza og Zona Industria.

## Referanser